History of the Later Han/卷80 (1)

卷八十上　　文苑列傳第七十上

=卷八十上　　文苑列傳第七十上=

杜篤　王隆　夏恭　傅毅　黃香　劉毅　李尤　蘇順　劉珍　葛龔　王逸　崔琦　邊韶

杜篤 Du Du
杜篤字季雅，京兆杜陵人也. 高祖延年，宣帝時為御史大夫. 篤少博學，不修小節，不為鄉人所禮. 居美陽，與美陽令遊，數從請托，不諧，頗相恨. 令怒，收篤送京師. 會大司馬吳漢薨，光武詔諸儒誄之，篤於獄中為誄，辭最高，美帝之，賜帛免刑.

篤以關中表裏山河，先帝舊京，不宜改營洛邑，乃上奏《論都賦》曰：

臣聞知而複知，是為重知. 臣所欲言，陛下已知，故略其梗概，不敢具陳. 昔般庚去奢，行儉於亳；成周之隆，乃即中洛. 遭時制都，不常厥邑. 賢聖之慮，蓋有優劣；霸王之姿，明知相絕. 守國之勢，同歸異術；或棄去阻厄，務處平易；或據山帶河，併吞六國；或富貴思歸，不顧見襲；或掩空擊虛，自蜀漢出，即日車駕，策由一卒；或知而不從，久都墝埆. 臣不敢有所據. 竊見司馬相如、楊子雲作辭賦以諷主上，臣誠慕之，伏作書一篇，名曰《論都》，謹並封奏如左.

皇帝以建武十八年二月甲辰，升輿洛邑，巡於西嶽. 推天時，順鬥極，排閶闔，入函穀，觀厄於崤、黽，圖險於隴、蜀. 其三月丁酉，行至長安. 經營宮室，傷湣舊京，即詔京兆，乃命扶風，齋肅致敬，告覲園陵. 淒然有懷祖之思，喟乎以思諸夏之隆. 遂天旋雲遊，造舟於渭，北<方亢>涇流. 千乘方轂，萬騎駢羅，衍陳于岐、梁，東橫乎大河. 瘞後土，禮B723郊. 其歲四月，反於洛都. 明年，有詔複函谷關，作大駕宮、六王邸、高車廄于長安. 修理東都城門，橋涇、渭，往往繕離觀. 東臨霸、滻，西望昆明，北登長平，規龍首，撫未央，D243平樂，儀建章.

是時山東翕然狐疑，意聖朝之西都，懼關門之反拒也. 客有為篤言：「彼C279井之潢汙，固不容夫吞舟；且洛邑之渟瀯，曷足以居乎萬乘哉？咸陽守國利器，不可久虛，以示奸萌. 」篤未甚然其言也，故因為述大漢之崇，世據雍州之利，而今國家未暇之故，以喻客意. 曰：

昔在強秦，爰初開畔，霸自岐、雍，國富人衍，卒以並兼，桀虐作亂. 天命有聖，托之大漢. 大漢開基，高祖有勳. 斬白蛇，屯黑雲，聚五星于東井，提幹將而呵暴秦. 蹈滄海，跨昆侖，奮彗光，掃項軍，遂濟人難，蕩滌於泗、沂. 劉敬建策，初都長安. 太宗承流，守之以文. 躬履節儉，側身行仁，食不二味，衣無異采. 賑人以農桑，率下以約已，曼麗之容不悅于目，鄭、衛之聲不過於耳，佞邪之臣不列於朝，巧偽之物不鬻於市，故能理升平而刑幾措. 富衍于孝、景，功傳於後嗣.

是時，孝武因其餘財府帑之蓄，始有鉤深圖遠之意，探冒頓之罪，校平城之仇. 遂命票騎，勤任衛青，勇惟鷹揚，軍如流星，深之匈奴，割裂王庭，席捲漠北，叩勒祁連，橫分單于，屠裂百蠻. 燒罽帳，系閼氏，燔康居，灰珍奇，椎鳴鏑，釘鹿蠡，馳坑岸，獲昆彌，虜亻數侲，驅騾驢，禦宛馬，鞭B147騠. 拓地萬里，威震八荒. 肇置四郡，據守敦煌. 並域屬國，一郡領方. 立侯隅北，建護西羌. 捶驅氐、D358，寥狼B421、C657. 東摩烏桓，蹂轔濊貊. 南羈鉤町，水劍強越. 殘夷文身，海波沫血. 郡縣日南，漂概朱崖. 部尉東南，兼有黃支. 連緩耳，瑣雕題，摧天督，牽象犀，椎蚌蛤，碎琉璃，甲玳瑁，戕觜F444. 於是同穴裘褐之域，共川鼻飲之國，莫不袒跣稽顙，失氣虜伏. 非夫大漢之世盛，世借雍土之饒，得禦外理內之術，孰能致功若斯！故創業于高祖，嗣傳于孝惠，德隆于太宗，財衍于孝景，威盛于聖武，政行于宣、元，侈極于成、哀、祚缺于孝平. 傳世十一，曆載三百，德衰而複盈，道微而複章，皆莫能遷於雍州，而背於咸陽. 宮室寢廟，山陵相望，高顯弘麗，可思可榮，羲、農已來，無茲著明.

夫雍州本帝皇所以育業、霸王所以衍功，戰士角難之場也. 《禹貢》所載，厥田惟上. 沃野千里，原隰彌望. 保殖五穀，桑麻條暢. 濱據南山，帶以涇、渭，號曰陸海，蠢生萬類. 楩楠檀柘，蔬果成實. 畎瀆潤淤，水泉灌溉，漸澤成川，粳稻陶遂. 厥土之膏，畝價一金. 田田相如，鐇株林. 火耕流種，功淺得深. 既有蓄積，厄塞四臨：四被隴、蜀，南通漢中，北據穀口，東阻嶔岩. 關函守堯，山東道窮；置列汧、隴，壅偃西戎；拒守褒斜，嶺南不通；杜口絕津，朔方無從. 鴻、渭之流，徑入於河；大船萬艘，轉漕相過；東綜滄海，西綱流紗；朔南暨聲，諸夏是和. 城池百尺，厄塞要害. 關梁之險，多所衿帶. 一卒舉EE25，千夫沉滯；一人奮戟，三軍沮敗. 地勢便利，介胄剽悍，可與守近，利以攻遠. 士卒易保，人不肉袒. 肇十有二，是為贍腴. 用霸則兼併，先據則功殊；修文則財衍，行武則士要；為政則化上，篡逆則難誅；進攻則百克，退守則有餘：斯固帝王之淵囿，而守國之利器也.

逮及亡新，時漢之衰，偷忍淵囿，篡器慢違，徒以勢便，莫能卒危. 假之十八，誅自京師. 天畀更始，不能引維. 慢藏招寇，複致赤眉. 海內雲擾，諸夏滅微. 群龍並戰，未知是非. 于時聖帝，赫然申威，荷天人之符，兼不世之姿. 受命于皇上，獲助於靈祇. 立號高邑，搴旗四麾. 首策之臣，運籌出奇；虓怒之旅；如虎如螭. 師之攸向，無不靡披. 蓋夫燔魚剸蛇，莫之方斯. 大呼山東，響動流沙. 要龍淵，首鏌鋣，命騰太白，親發狼、弧. 南禽公孫，北背強胡，西平隴、冀，東據洛都. 乃廓平帝宇，濟蒸人于塗炭，成兆庶之F131F131，遂興複乎大漢.

今天下新定，矢石之勤始瘳，而主上方以邊垂為憂，忿葭萌之不柔，未遑於論都而遺思雍州也. 方躬勞聖思，以率海內，厲撫名將，略地疆外，信威于征伐，展武乎荒裔. 若夫文身鼻飲緩耳之主，椎結左衽F045鍝之君，東南殊俗不羈之國，西北絕域難制之鄰，靡不重譯納貢，請為籓臣. 上猶謙讓，而不伐勤. 意以為獲無用之虜，不如安有益之民；略荒裔之地，不如保殖五穀之淵；遠救於已亡，不若近而存存也. 今國家躬修道德，吐惠含仁，湛恩沾洽，時風顯宣. 徒垂意于持平守實，務在愛育元元，苟有便於王政者，聖主納焉. 何則？物罔挹而不損，道無隆而不移，陽盛則運，陰滿則虧，故存不忘亡，安不諱危，雖有仁義，猶設城池也.

客以利器不可久虛，而國家亦不忘乎西都，何必去洛邑之渟瀯與？

篤後仕郡文學掾. 以目疾，二十餘年不窺京師.

篤之外高祖破羌將軍辛武賢，以武略稱. 篤常歎曰：「杜氏文明善政，而篤不任為吏；辛氏秉義經武，而篤又怯於事. 外內五世，至篤衰矣！」

女弟適扶風馬氏. 建初三年，車騎將軍馬防擊西羌，請篤為從事中郎，戰沒于射姑山.

所著賦、誄、吊、書、贊、《七言》、《女誡》及雜文，凡十八篇. 又著《明世論》十五篇.

子碩，豪俠，以貨殖聞.

王隆 Wang Long
王隆字文山，馮翊雲陽人也. 王莽時，以父任為郎，後避難河西，為竇融左護軍. 建武中，為新汲令. 能文章，所著詩、賦、銘、書凡二十六篇.

初，王莽末，沛國史岑子孝亦以文章顯，莽以為謁者，著頌、誄、《複神》、《說疾》凡四篇.

夏恭 Xia Gong
夏恭字敬公，梁國蒙人也. 習《韓詩》、《孟氏易》，講授門徒常千余人. 王莽末，盜賊從橫，攻沒郡縣. 恭以恩信為眾所附，擁兵固守，獨安全. 光武即位，嘉其忠果，召拜郎中，再遷太山都尉. 和集百姓，甚得其歡心.

恭善為文，著賦、頌、詩、《勵學》凡二十篇. 年四十九卒官，諸儒共諡曰宣明君.

子牙，少習家業，著賦、頌、贊、誄凡四十篇. 舉孝廉，早卒，鄉人號曰文德先生.

傅毅 Fu Yi
傅毅字武仲，扶風茂陵人也. 少傅學. 永平中，于平陵習章句，因作《迪志詩》曰：

咨爾庶士，迨時斯勖. 日月逾邁，豈雲旋複！哀我經營，旅力靡及. 在茲弱寇，靡所庶立.

于赫我祖，顯于殷國. 二跡阿衡，克光其則. 武丁興商，伊宗皇士. 爰作股肱，萬邦是紀.

奕世載德，迄我顯考. 保膺淑懿，纘修其道. 漢之中葉，俊乂式序，秩彼殷宗，光此勳緒.

伊餘小子，穢陋靡逮. 懼我世烈，自茲以墜. 誰能革濁，清我濯溉？誰能昭暗，啟我童昧？

先人有訓，我訊我誥. 訓我嘉務，誨我博學. 爰率朋友，尋此舊則. 契闊夙夜，庶不懈忒.

秩秩大猷，紀綱庶式. 匪勤匪昭，匪壹匪測. 農夫不怠，越有黍稷，誰能雲作，考之居息？

二事敗業，多疾我力. 如彼遵衢，則罔所極. 二志靡成，聿勞我心. 如彼兼聽，則溷於音.

於戲君子，無恒自逸. 徂年如流，鮮暇日. 行邁屢稅，胡能有迄. 密勿朝夕，聿同始卒.

毅以顯宗求賢不篤，士多隱處，故作《七激》以為諷.

建初中，肅宗博召文學之士，以毅為蘭台令史，拜郎中，與班固、賈逵共典校書. 毅追美李明皇帝功德最盛，而廟頌未立，乃依《清廟》作《顯宗頌》十篇奏之，由是文雅顯於朝廷.

車騎將軍馬防，外戚尊重，請毅為軍司馬，待以師友之禮. 及馬氏敗，免官歸.

永元元年，車騎將軍竇憲，複請毅為主記室，崔駰為主簿. 及憲遷大將軍，複以毅為司馬，班固為中護軍. 憲府文章之盛，冠於當世.

毅早卒，著詩、賦、誄、頌、祝文、《七激》、連珠凡二十八篇.

黃香 Huang Xiang
黃香字文強，江夏安陸人也. 年九歲，失母，思慕憔悴，殆不免喪，鄉人稱其至孝. 年十二，大守劉護聞而召之，署門下孝子，甚見愛敬. 香家貧，內無僕妾，躬執苦勤，盡心奉養. 遂博學經典，究精道術，能文章，京師號曰「天下無雙江夏黃童」.

初除郎中，元和元年，肅宗詔香詣東觀，讀所未嘗見書. 香後告休，及歸京師，時千乘王冠，帝會中山邸，乃詔香殿下，顧謂諸王曰：「此'天下無雙江夏黃童'者也. 」左右莫不改觀. 後召詣安福殿言政事，拜尚書郎，數陳得失，賞賚增加. 常獨止宿臺上，晝夜不離省闥，帝聞善之.

永元四年，拜左丞. 功滿當遷，和帝留，增秩. 六年，累遷尚書令. 後以為東郡太守，香上疏讓曰：「臣江淮孤賤，愚F8D5小生，經學行能，無可算錄. 遭值太平，先人餘福，得以弱冠特蒙徵用，連階累任，遂極台閣. 訖無纖介稱，報恩效死，誠不意悟. 卒被非望，顯拜近郡，尊位千里. 臣聞量能授官，則職無廢事；因勞施爵，則賢愚得宜. 臣香小丑，少為諸生，典郡從政，固非所堪. 誠恐F8D5頓，孤忝聖恩. 又惟機密端首，至為尊要，複非臣香所當久奉. 承詔驚惶，不知所裁. 臣香年在方剛，適可驅使. 願乞餘恩，留備冗官，賜以督責小職，任之宮台煩事，以畢臣香螻蟻小志，誠瞑目至願，土灰極榮. 」帝亦惜香乾用，久習舊事，複留為尚書令，增秩二千石，賜錢三十萬. 是後遂管樞機，甚見親重，而香亦ECF3勤物務，憂公如家.

十二年，東平清河奏訞言卿仲遼等，所連及且千人. 香料別據奏，全活甚眾. 每郡國疑罪，輒務求輕科，愛惜人命，每存憂濟. 又曉習邊事，均量軍政，皆得事宜. 帝知其精勤，數加恩賞. 疾病存問，賜醫藥. 在位多所薦達，寵遇甚盛，議者譏其過幸.

延平元年，遷魏郡太守. 郡舊有內外園田，常與人分種，收穀歲數千斛. 香曰：「《田令》'商者不農'，《王制》'仕者不耕'，伐冰食祿之人，不與百姓爭利. 」乃悉以賦人，課令耕種. 時被水年肌，乃分奉祿及所得賞賜班贍貧者，於是豐富之家各出義穀，助官稟貸，荒民獲全. 後坐水潦事免，數月，卒於家.

所著賊、箋、奏、書、令、凡五篇. 子瓊，自有傳.

劉毅 Liu Yi
劉毅，北海敬王子也. 初封平望侯，永元中，坐事奪爵. 毅少有文辯稱. 元初元年，上《漢德論》並《憲論》十二篇. 時，劉珍、鄧耽、尹兌、馬融共上書稱其美，安帝嘉之，賜錢三萬，拜議郎.

李尤 Li You
李尤字伯仁，廣漢雒人也. 少以文章顯. 和帝時，侍中賈逵薦尤有相如、楊雄之風，召詣東觀，受詔作賦，拜蘭台令史. 稍遷，安帝時為諫議大夫，受詔與謁者僕射劉珍等俱撰《漢記》. 後帝廢太子為濟陰王，尤上書諫爭. 順帝立，遷樂安相. 年八十三卒. 所著詩、賦、銘、誄、頌、《七歎》、《哀典》，凡二十八篇.

尤同郡李勝，亦有文才，為東觀郎，著賦、誄、頌、論數十篇.

==蘇順 Su Shun 蘇順字孝山，京兆霸陵人也. 和安間以才學見稱. 好養生術，隱處求道. 晚乃仕，拜郎中，卒于官. 所著賊、論、誄、哀辭、雜文，凡十六篇.

時，三輔多士，扶風曹眾伯師亦有才學，著誄、書、論四篇.

又有曹朔，不知何許人，作《漢頌》四篇.

劉珍 Liu Zhen
劉珍字秋孫，一名寶，南陽蔡陽人也. 少好學. 永初中，為謁者僕射. 鄧太后詔，使與校書劉B05A駼、馬融及《五經》博士，校定東觀《五觀》、諸子傳記、百家藝術，整齊脫誤，是正文字. 永甯元年，太后又詔珍與B05A駼作建武已來名臣傳，遷侍中、越騎校尉. 延光四年，拜宗正. 明年，轉衛尉，卒官. 著誄、頌、連珠凡七篇. 又撰《釋名》三十篇，以辯萬物之稱號雲.

葛龔 Ge Gong
葛龔字元甫，梁國寧陵人也. 和帝時，以善文記知名. 性慷慨壯烈，勇力過人. 安帝永初中，舉孝廉，為太官丞，上便宜四事，拜蕩陰令. 辟太尉府，病不就. 州舉茂才，為臨汾令. 居二縣，皆有稱績. 著文、賊、碑、誄、書記，凡十二篇.

王逸 Wang Yi
王逸字叔師，南郡宜城人也. 元初中，舉上計吏，為校書郎. 順帝時，為侍中. 著《楚辭章句》行於世. 其賦、誄、書、論及雜文，凡二十一篇. 又作《漢詩》百二十三篇.

子延壽，字文考，有俊才. 少游魯國，作《靈光殿賦》. 後蔡邕亦造此賦，未成，及見延壽所為，甚奇之，遂輟翰而已. 曾有異夢，意惡之，乃作《夢賦》以自厲. 後溺水死，時年二十餘.

崔琦 Cui Qi
崔琦字子瑋，涿郡安平人，濟北相瑗之宗也. 少遊學京師，以文章博通稱. 初舉考廉，為郎. 河南尹梁冀聞其才，請與交. 冀行多不軌，琦數引古今成敗以戒之，冀不能受. 乃作《外戚箴》. 其辭曰.

赦赦外戚，華寵煌煌. 昔在帝舜，德隆英、皇. 周興三母，有莘崇湯. 宣王晏起，薑後脫簪. 齊桓好樂，衛BCA7不音. 皆輔主以禮，扶君以仁，達才進善，以義濟身.

爰暨未葉，漸已穨虧. 貫魚不敘，九禦差池. 晉國之難，禍起於麗. 惟家之索. 牝雞之晨. 專權擅愛，顯已蔽人. 陵長間舊，圮剝至親. 並後匹嫡，淫女斃陳. 匪賢是上，番為司徒. 荷爵負乘，採食名都. 詩人是刺，德用無憮. 暴辛惑婦，拒諫自孤. 蝠蛇其心，縱毒不辜. 諸父是殺，孕子是刳. 天怒地忿，人謀鬼圖. 甲子昧爽，身首分離. 初為天子，後為人螭.

非但耽色，母后尤然. 不相率以禮，而競獎以權. 先笑後號，卒以辱殘. 國家泯絕，宗廟燒燔. 末嬉喪夏，褒姒斃周，妲已亡殷，趙靈沙丘. 戚BCA7人豕，呂宗以敗. 陳後作巫，卒死於外. 霍欲鴆子，身乃罹廢.

故曰：無謂我貴，天將爾摧；無恃常好，色有歇微；無怙常幸，愛有陵遲；無曰我能，天人爾違. 患生不德，福有慎機. 日不常中，月盈有虧. 履道者固，杖勢者危. 微臣司戚，敢告在斯.

琦以言不從，失意，複作《白鵠賦》以為風. 梁冀見之，呼琦問曰：「百官外內，各有司存，天下云云，豈獨吾人之尤，君何激刺之過乎！」琦對曰：「昔管仲相齊，樂聞機諫之言；蕭何佐漢，乃設書過之吏. 今將軍累世台輔，任齊伊、公，而德政未聞，黎元塗炭. 不能結納貞良，以救禍敗，反復欲鉗塞士口，杜蔽主聽，將使玄黃改色，馬鹿易形乎？」冀無以對，因遣琦歸.

後除為臨濟長，不敢之職，解印綬去. 冀遂令刺客陰求殺之. 客見琦耕於陌上，懷書一卷，息輒偃而詠之. 客哀其志，以實告琦，曰：「將軍令吾要子，今見君賢者，情懷忍忍. 可亟自逃，吾亦於此亡矣. 」琦得脫走，冀後竟捕殺之.

所著賦、頌、銘、誄、箴、吊、論、《九咨》、《七言》，凡十五篇.

邊韶 Bian Shao
邊韶字孝先，陳留浚儀人也. 以文章知名，教授數百人. 韶口辯，曾晝日假臥，弟子私嘲之曰：「邊孝先，腹便便. 懶讀書，但欲眠. 」韶潛聞之，應時對曰：「邊為姓、考為字. 腹便便，《五經》笥. 但欲眠，思經事. 寐與周公通夢，靜與孔子同意. 師而可嘲，出何典記？」嘲者大慚. 韶之才捷皆此類也.

桓帝時，為臨潁侯相，征拜太中大夫，著作東觀. 再遷北地太守，入拜尚書令. 後為陳相，卒官. 著詩、頌、碑、銘、書、策，凡十五篇.

=卷八十下　　文苑列傳第七十下=

張升　趙壹　劉梁　邊讓　酈炎　侯瑾　高彪　張超　禰衡

張升 Zhang Sheng
張升字彥真，陳留尉氏人，富平侯放之孫也. 升少好學，多關覽，而任情不羈. 其意相合者，則傾身交結，不問窮賤；如乖真志好者，雖王公大人，終不屈從. 常歎曰：「死生有命，富貴在天. 其有知我，雖胡越可親；苟不相識，從物何益？」

仕郡為綱紀，以能出守外黃令. 吏有受賕者，即論殺之. 或譏：「升守領一時，何足趨明威戮乎？」對曰：「昔仲尼暫相，誅齊之侏儒，手足異門而出，故能威震強國，反其侵地. 君子仕不為己，職思其憂，豈以久近而異其度哉？」遇黨錮去官，後竟見誅，年四十九.

著賊、誄、頌、碑、書，凡六十篇.

趙壹 Zhao Yi
趙壹字元叔，漢陽西縣人也. 體貌魁梧，身長九尺，美須豪眉，望之甚偉. 而恃才倨傲，為鄉黨所擯，乃作《解擯》. 後屢抵罪，幾至死，友人救，得免. 壹乃貽書謝恩曰：

昔原大夫贖桑下絕氣，傳稱其仁；秦越人還虢太子結脈，世著其神. 設曩之二人不遭仁遇神，則結絕之氣竭矣. 然而E05F脯出乎車軨，針石運乎手爪. 今所賴者，非直車軨之E05F脯，手爪之針石也. 乃收之於鬥極，還之于司命，使幹皮複含血，枯骨複被肉，允所謂遭仁遇神，真所宜傳而著之. 余畏禁，不敢班班顯言，竊為《窮鳥賦》一篇. 其辭曰：

有一窮鳥，戢翼原野. 畢網加上，機F737在下，前見蒼隼，後見驅者，繳彈張右，羿子彀左，飛丸激矢，交集於我. 思飛不得，欲鳴不可，舉頭畏觸，搖足恐墮. 內獨怖急，乍冰乍火. 幸賴大賢，我矜我憐，昔濟我南，今振我西. 鳥也雖頑，猶識密思. 內以書心，外用告天. 天乎祚賢，歸賢永年，且公且侯，子了孫孫.

又作《刺世疾邪賦》，以舒其怨憤. 曰：

伊五帝之不同禮，三王亦又不同樂，數極自然變化，非是故相反駁. 德政不能救世混亂，賞罰豈足懲時清濁？春秋時禍敗之始，戰國愈複增其荼毒. 秦、漢無以相逾越，乃更加其怨酷. 甯計生民之命，唯利己而自足.

於茲迄今，情偽萬方. 佞諂日熾，剛克消亡. 舐痔結駟，正色徒行. 嫗禹名勢，撫拍豪強. 偃蹇反俗，立致咎殃. 捷懾逐物，日富月昌. 渾然同惑，孰溫孰涼？邪夫顯進，直士幽藏.

原斯瘼之攸興，實執政之匪賢. 女謁掩其視聽兮，近習秉其威權. 所好則鑽皮出其毛羽，所惡則洗垢求其瘢痕. 雖欲謁誠而盡忠，路絕嶮而靡緣. 九重既不可啟，又群吠之狺狺. 安危于於旦夕，肆嗜欲於目前. 奚異涉海之失舵，積薪而待燃？榮納由於閃揄，孰知辯其蚩妍？故法禁屈撓幹勢族，恩澤不逮于單門. 甯饑寒於堯、舜之荒歲兮，不飽暖于當今之豐年. 乘理雖死而非亡，違義雖生而匪存.

有秦客者，乃為詩曰：「河清不可俟，人命不可延. 順風激靡草，富貴者稱賢. 文籍雖滿腹，不如一囊錢. 伊優北堂上，抗髒倚門邊.

魯生聞此辭，系而作歌曰：勢家多所宜，咳唾自成珠. 被褐懷金玉，蘭蕙化為芻. 賢者雖獨悟，所困在群愚. 且各守爾分，勿複空馳驅. 哀哉複哀哉，此是命矣夫！

光和元年，舉郡上計，到京師. 是時，司徒袁逢受計，計吏數百人，皆拜伏庭中，莫敢仰視. 壹獨長揖而已. 逢望而異之，令左右往讓之，曰：「下郡計吏而揖三公，何也？」對曰：「昔酈食其長揖漢王，今揖三公，何遽怪哉？」逢則斂衽下堂，執其手，延置上坐，因問西方事，大悅，顧謂坐中曰：「此人漢陽趙元叔也. 朝臣莫有過之者，吾請為諸君分坐. 」坐者皆屬觀. 既出，往造河南尹羊陟，不得見. 壹以公卿中非陟無足以託名者，乃日往到門，陟自強許通，尚臥未起. 壹徑入上堂，遂前臨之，曰：「竊伏西州，承高風舊矣. 乃今方遇而忽然，奈何命也！」因舉聲哭，門下驚，皆奔入滿側. 陟知其非常人，乃起，延與語，大奇之. 謂曰：「子出矣. 」陟明旦大從車騎，奉謁造壹. 時，諸計吏多盛飭車馬帷幕，而壹獨柴車草屏，露宿其傍，延陟前坐于車下，左右莫不歎愕. 陟遂與言談，至熏夕，極歡而去，執其手曰：「良璞不剖，必有泣血以相明者矣！」陟乃與袁逢共稱薦之. 名動京師，士大夫想望其風采.

及西還，道經弘農，過侯太守皇甫規，門者不即通，壹遂遁去. 門吏懼，以白之，規聞壹名大驚，乃追書謝曰：「蹉跌不面，企德懷風，虛心委質，為日久矣. 側聞仁者湣其區區，冀承清誨，以釋遙悚. 今旦，外白有一尉兩計吏，不道屈尊門下，更啟乃知已去. 如印綬可投，夜豈待旦. 惟君明睿，平其夙心. 甯當慢慠，加於所天. 事在悖惑，不足具責. 倘可原察，追修前好，則何福如之！謹遣主簿奉書. 下筆氣結，汗流竟趾. 」壹報曰：「君學成師範，縉紳歸慕，仰高希驥，歷年滋多. 旋轅兼道，渴於言侍，沐浴晨興，昧旦守門，實望仁君，昭其懸遲. 以貴下賤，握發垂接. 高可敷玩墳典，起發聖意；下則抗論當世，消弭時災. 豈悟君子，自生怠倦，失恂恂善誘之德，同亡國驕惰之志！蓋見機而作，不俟終日，是以夙退自引，畏使君勞. 昔人或曆說而不遇，或思士而無從，皆歸之於天，不尤於物. 今壹自譴而已，豈敢有猜！仁君忽一匹夫，于德何損？而遠辱手筆，追路相尋，誠足愧也. 壹之區區，曷雲量己？其嗟可去，謝也可食，誠則頑薄，實識其趣. 但關節B05A動，膝炙壞潰，請俟他日，乃奉其情. 輒誦來貺，永以自慰. 」遂去不顧.

州郡爭致禮命，十辟公府，並不就，終於家. 初袁逢使善相者相壹，雲「仕不過郡吏」，竟如其言.

著賦、頌、箴、誄、書、論及雜文十六篇.

劉梁 Liu Liang
劉梁字曼山，一名岑，東平甯陽人也. 梁宗室子孫，而少孤貧，賣書於市以自資.

常疾世多利交，以邪曲相黨，乃著《破群論》. 時之覽者以為：「仲尼作《春秋》，亂臣知懼. 今此論之作，俗士豈不愧心！」其文不存.

又著《辯和同之論》. 其辭曰：

夫事有違而得道，有順而失義，有愛而為害，有惡而為美. 其故何乎？蓋明智之所得，暗偽之所失也. 是以君子之于事也，無適無莫，必考之以義焉.

得由和興，失由同起，故以可濟否謂之和，好惡不殊謂之同. 《春秋傳》曰：「和如羹焉，酸苦以劑其味，君子食之以平其心. 同如水焉，若以水濟水，誰能食之？琴瑟之專一，誰能聽之？」是以君子之行，周而不比，和而不同；以救過為正，以匡惡為忠. 經曰：「將順其美，匡救其惡，則上下和睦能相親也. 」

昔楚恭王有疾，召其大夫曰：「不穀不德，少主社稷. 失先君之緒，覆楚國之師，不穀之罪也. 若以宗廟之靈，得保首領以歿，請為靈若厲. 」大夫許諸. 及其卒也，子囊曰：「不然. 夫事君者，從其善，不從其過. 赫赫楚國，而君臨之，撫正南海，訓及諸夏，其寵大矣. 有是寵也，而知其過，可不謂恭乎！」大夫眾之. 此諱而得道者也. 及靈王驕淫，暴虐無度，芋尹申亥從王之欲，以殯於乾溪，殉之二女. 此順而失義者也. 鄢陵之役，晉楚對戰，陽穀獻酒，子反以斃. 此愛而害之者也. 臧武仲曰：「孟孫之惡我，藥石也；季孫之愛我，美B05A也. B05A毒滋厚，石猶生我. 」此惡而為美者也. 孔子曰：「智之難也！有臧武仲之智，而不容于魯國，抑有由也. 作不順而施不恕也. 」蓋善其知義，譏其違道也.

夫知而違之，偽也；不知而失之，暗也. 暗為偽焉，其患一也. 患之所在，非徒在智之不及，又在及而違這者矣. 故曰「智及之，仁不能守之，雖得之，必失之」也. 《夏書》曰：「念茲在茲，庶事恕施. 」忠智之謂矣.

故君子之行，動則思義，不為利回，不為義疚，進退周旋，唯道是務. 苟失其道，則兄弟不阿；苟得其義，雖仇讎不廢. 故解狐蒙祁奚之薦，二叔被周公之害，勃E96F以逆文為成，傅瑕以順厲為敗，管蘇以憎忤取進，申侯以愛從見退：考之以義也. 故曰：「不在逆順，以義為斷；不在憎愛，以道為貴. 」《禮記》曰：「愛而知其惡，憎而知其善. 」考義之謂也.

桓帝時，舉孝廉，除北新城長. 告縣人曰：「昔文翁在蜀，道著巴漢；庚桑瑣隸，風移D632E042. 吾雖小宰，猶有社稷，苟赴期會，理文墨，豈本志乎！」乃更大作講舍，延聚生徙數百人，朝夕自往勸誡，身執經卷，試策殿最，儒化大行. 此邑至後猶稱其教焉.

特召入拜尚書郎. 累遷，後為野王令，未行. 光和中，病卒.

孫楨，亦以文才知名.

邊讓 Bian Rang
邊讓字文禮，除留浚儀人也. 少辯博，能屬文. 作《章華賦》，雖多淫麗之辭，而終之以正，亦如相如之諷也. 其辭曰：

楚靈王既遊雲夢之澤，息于荊台之上. 前方淮之水，左洞庭之波，右顧彭蠡之E257，南眺巫山之阿. 延目廣望，聘觀終日. 顧謂左史倚相曰：「盛哉斯樂，可以遺老而忘死也！」於是遂作章華之台，築乾谿之室，窮木土之技，單珍府之實. 舉國營之，數年乃成. 設長夜之淫宴，作北裏之新聲. 於是伍舉知夫陳、蔡之將生謀也. 乃作斯賦以諷之：

胄高陽之苗胤兮，承聖祖之洪澤. 建列籓于南楚兮，等威靈于二伯. 超有商之大彭兮，越隆周之兩虢. 達皇佐之高勳兮，馳仁聲之顯赫. 惠風春施，神武電斷，華夏肅清，五服攸亂. 旦垂精于萬機兮，夕回輦於門館. 設長夜之歡飲兮，展中情之EA5F婉. 竭四海之妙珍兮，盡生人之秘玩.

爾乃攜窈窕，從好仇，徑肉林，登糟丘，蘭肴山竦，椒酒淵流. 激玄醴于清池兮，靡微風而行舟. 登瑤台以回望兮，冀彌日而消憂. 於是招宓妃，命湘娥，齊倡列，鄭女羅. 揚《激楚》之清宮兮，展新聲而長歌. 繁手超於北裏，妙舞麗于《陽阿》. 金石類聚，絲竹群分. 神輕F95C，曳華文，羅衣飄B444，組綺繽紛. 縱輕軀以迅赴，若孤鵠之失群；振華袂以逶迤，若游龍之登雲. 於是歡EA5F既洽，長夜向半，琴瑟易調，繁手改彈. 清聲發而響激，微音逝而流散. 振弱支而紆繞兮，若綠繁之垂幹；忽飄B444以輕逝兮，似鸞飛於天漢. 舞無常態，鼓無定節，尋聲響應，修短靡跌. 長袖奮而生風，清氣激而繞結. 爾乃妍媚遞進，巧弄相加，俯仰異容，忽兮神化. 體迅輕鴻，榮曜春華，進如浮雲，退如激波. 雖複柳惠，能不咨嗟！於是天河既回，淫樂未終，清B36E發徵，《激楚》揚風. 於是音氣發於絲竹兮，飛響軼於雲中. 比目應節而雙躍兮，孤雌感聲而鳴雄. 美繁手之輕妙兮，嘉新聲之彌隆. 於是眾變已盡，群樂既考. 歸乎生風之廣夏兮，修黃軒之要道. 攜西子之弱腕兮，援毛嬪之素肘. 形便娟以嬋媛兮，若流風之靡草. 美儀操之姣麗兮，忽遺生而忘老.

爾乃清夜晨，妙技單，收尊俎，徹鼓盤. 惘焉若酲，撫劍而歎. 慮理國之須才，悟稼穡之艱難. 美呂尚之佐周，善管仲之輔桓. 將超世而作理，焉沈湎於此歡！於是罷女樂，墮瑤台. 思夏禹之卑官，慕有虞之土階. 舉英奇於仄陋，拔髦秀于蓬萊. 君明哲以知人，官隨任而處能. 百揆時敘，庶績鹹熙. 諸侯慕義，不召同期. 繼高陽之絕軌，崇成、莊之洪基. 雖齊醒之一匡，豈足方於大持？爾乃育之以仁，臨之以明. 致虔報於鬼神，盡肅恭乎上京. 馳淳化于黎元，永曆世而太平.

大將軍何進聞讓才名，欲辟命之. 恐不至，詭以軍事徵召. 既到，署令史，進以禮見之. 讓善占射，能辭對. 時，賓客滿堂，莫不羨其風. 府掾孔融、王朗並修刺候焉.

議郎蔡邕深敬之，以為讓宜處高任，乃薦于何進曰：

伏惟幕府初開，博選清英，華髮舊德，並為元鬼. 雖振鷺之集西雍，濟濟之在周庭，無以或加. 竊見令史陳留邊讓，天授逸才，聰明賢智. 髫B368夙孤，不盡家訓. 及就學廬，便受大典. 初涉諸經，見本知義. 授者不能對其問，章句不能逮其意. 心通性達，口辯辭長. 非禮不動，非法不言. 若處狐疑之論，定嫌審之分，經典交至，撿括參合，眾夫寂焉，莫之能奪也. 使讓生在唐、虞，則元、凱之次，運值仲尼，則顏、冉之亞，豈徒俗之凡偶近器而已者哉！階級名位，亦宜超然. 若複隨輩而進，非所以章瑰偉之高價，昭知人之絕明也. 傳曰：「函牛之鼎以亨雞，多汁則淡而不可食，少計則熬而不可熟. 」此言大器之於小用，固有所不宜也. 邕竊BE7B邑，怪此寶鼎未受犧牛大羹之和，久在煎熬臠割之間. 願明將軍回謀垂慮，裁加少納，貢之機密，展之力用. 若以年齒為嫌，則顏回不得貫德行之首，子奇終無理阿之功. 苟堪其事，古今一也.

讓後以高才擢進，屢遷，出為九江太守，不以為能也.

初平中，王室大亂，讓去官還家. 恃才氣，不屈曹操，多輕侮之言. 建安中，其鄉人有構讓於操，操告郡就殺之. 文多遺失.

酈炎 Li Yan
酈炎字文勝，范陽人，酈食其之後也. 炎有文才，解音律，言論給捷，多服其能理. 靈帝時，州郡辟命，皆不就，有志氣. 作詩二篇曰：

大道夷且長，窘路狹且促. 修冀無卑棲，遠趾不步局. 舒吾陵霄羽，奮此千里足. 超邁絕塵驅，B370忽誰能逐. 賢愚豈常類，稟性在清濁. 富貴有人籍，貧賤無天錄. 通塞苟由已，志士不相卜. 陳平敖裏社，韓信釣河曲. 終居天下宰，食此萬鐘祿. 德音流千載，功名重山嶽.

靈芝生河洲，動搖因洪波. 蘭榮一何晚，嚴霜瘁其柯. 哀哉二芳草，不植太山阿. 文質道所貴，遭時用有嘉. 絳、灌臨衡宰，謂誼崇浮華. 賢才抑不用，遠投荊南沙. 抱玉乘龍驥，不逢樂與和. 安得孔仲尼，為世陳四科.

炎後風病慌忽. 性至孝，遭母憂，病甚發動. 妻始產而驚死，妻家訟之，收系獄. 炎病不能理對，嘉平六年，遂死獄中，時年二十八. 尚書盧植為之誄贊，以昭其懿德.

侯瑾 Hou Jin
侯瑾字子瑜，敦煌人也. 少孤貧，依宗人居. 性篤學，恒傭作為資，暮還輒燃柴以讀書. 常以禮自牧，獨處一房，如對嚴賓焉. 州郡累召，公車有道征，並稱疾不到. 作《矯世論》以譏切當時，而徙入山中，覃思著述. 以莫知於世，故作《應賓難》以自寄. 又案《漢記》撰中興以後行事，為《皇德傳》三十篇，行於世. 餘所作雜文數十篇，多亡失. 河西人敬其才而不敢名之，皆稱為侯君雲.

高彪 Gao Biao
高彪字義方，吳郡無錫人也. 家本單寒，至彪為諸生，遊太學. 有雅才而訥於言. 嘗從馬融欲訪大義，融疾，不獲見，乃複剌遺融書曰：「承服風問，從來有年，故不待介者而謁大君子之門，冀一見龍光，以敘腹心之願. 不圖遭疾，幽閉莫啟. 昔周公旦父文兄武，九命作伯，以尹華夏，猶揮沐吐餐，垂接白屋，故周道以隆，天下歸德. 公今養屙傲士，故其宜也. 」融省書慚，追謝還之，彪逝而不顧.

後郡舉孝廉，試經第一. 除郎中，校書東觀. 數奏賦、頌、奇文，因事諷諫，靈帝異之.

時，京兆第五永為督軍禦史，使督幽州. 百官大會，祖餞于長樂觀. 議郎葵邑等皆賦詩，彪乃獨作箴曰：「文武將墜，乃俾俊臣. 整我皇綱，董此不虔. 古之君子，即戎忘身. 明其果毅，尚其桓桓. 呂尚七十，氣冠三軍，詩人作歌，如鷹如鸇. 天有太一，五將三門；地有九變，丘陵山川；人有計策，六奇五間. 總茲三事，謀則諮詢. 無曰己能，務在求賢，淮陰之勇，廣野是尊. 周公大聖，石碏純臣，以威克愛，以義滅親. 勿謂時險，不正其身. 勿謂無人，莫識己真. 忘富遺貴，福祿乃存. 枉道依合，複無所觀. 先公高節，越可永遵. 佩藏斯戒，以厲終身. 」邕等甚美其文，以為莫尚也.

後遷外黃令，帝敕同僚臨送，祖於上東門，詔東觀畫彪像以勸學者. 彪到官，有德政，上書薦縣人申徒蟠等. 病卒于官，文章多亡.

子岱，亦知名.

張超 Zhang Chao
張超字子B228，河間D821人也，留侯良之後也. 有文才. 靈帝時，從車騎將軍朱F651征黃巾，為別部司馬. 著賦、頌、碑文、薦、檄、箋、書、謁文、嘲，凡十九篇. 超又善於草書，妙絕時人，世共傳之.

禰衡 Mi Heng
禰衡字正平，平原般人也. 少有才辯，而尚氣剛傲，好矯時慢物. 興平中，避難荊州. 建安初，來游許下. 始達潁川，乃陰懷一剌，既而無所之適，至於刺字漫滅. 是時，許都新建，賢士大夫，四方來集. 或問衡曰：「盍從陳長文、司馬伯達乎？」對曰：「吾焉能從屠沽兒耶！」又問：「荀文若、趙稚長雲何？」衡曰：「文若可借面弔喪，稚長可使監廚請客. 」唯善魯國孔融及弘農楊脩. 常稱曰：「大兒孔文舉，小兒楊德祖. 余子碌碌，莫足數也. 」融亦深愛其才.

衡始弱冠，而融年四十，遂與為交友. 上疏薦之曰：

臣聞洪水橫流，帝思俾乂，旁求四方，以招賢俊. 昔孝武繼統，將弘祖業，疇咨熙載，群士響臻. 陛下睿聖，纂承基緒，遭遇厄運，勞謙日昃. 惟嶽降神，異人並出. 竊見處士平原禰衡，年二十四，字正平，淑質貞亮，英才卓礫. 初涉藝文，升堂睹奧. 目所一見，輒誦於口；耳所瞥聞，不忘於心. 性與道合，思若有神. 弘羊潛計，安世默識，以衡准之，誠不足怪. 忠果正直，志懷霜雪. 見善若驚，疾惡若仇. 任座抗行，史魚厲節，殆無以過也. 鷙鳥累伯，不如一鶚. 使衡立朝，必有可觀. 飛辯騁辭，溢氣坌湧，解疑釋結，臨敵有餘. 昔賈誼求試屬國，詭系單于；終軍欲以長纓，牽致勁越. 弱冠慷慨，前世美之. 近日路粹、嚴象，亦用異才，擢拜台郎，衡宜與為比. 如得龍躍天衢，振翼雲漢，揚聲紫微，垂光虹蜺，足以昭近署之多士，增四門之穆穆. 鈞天廣樂，必有奇麗之觀；帝室皇居，必蓄非常之寶. 若衡等輩，不可多得. 《激楚》、《楊阿》，至妙之容，台牧者之所貪；飛兔、騕褭，絕足奔放，良、樂之所急. 臣等區區，敢不以聞.

融既愛衡才，數稱述於曹操. 操欲見之，而衡素相輕疾，自稱狂病，不肯往，而數有恣言. 操懷忿，而以其才名，不欲殺之. 聞衡善擊鼓，乃召為鼓史，因大會賓客，閱試音節. 諸史過者，皆令脫其故衣，更著岑牟、單絞之服. 次至衡，衡方為《漁陽》參撾，蹀B371而前，容態有異，聲節悲壯，聽者莫不慷慨. 衡進至操前而止，吏呵之曰：「鼓史何不改裝，而輕敢進乎？」衡曰：「諾. 」於是先解衵衣，次釋餘服，裸身而立，徐取岑牟、單絞而著之，畢，複參撾而去，顏色不怍. 操笑曰：「本欲辱衡，衡反辱孤. 」

孔融退而數之曰：「正平大雅，固當爾邪？」因宣操區區之意. 衡許往. 融複見操，說衡狂疾，今求得自謝. 操喜，敕門者有客便通，待之極晏. 衡乃著布單衣、疏巾，手持三尺棁杖，坐大營門，以杖捶地大罵. 吏曰：「外有狂生，坐于營門，言語悖逆，請收案罪. 」操怒，謂融曰：「禰衡豎子，孤殺之猶雀鼠耳. 顧此人素有虛名，遠近將謂孤不能容之，今送與劉表，視當何如. 」於是遣人騎送之. 臨發，眾人為之祖道，先供設于城南，乃更相戒曰：「禰衡勃虐無禮，今因其後到，鹹當以不起折之也. 」及衡至，眾人莫肯興，衡坐而大號. 眾問其故，衡曰：「坐者為塚，臥者為屍. 屍塚之間，能不悲乎！」

劉表及荊州士大夫，先服其才名，甚賓禮之，文章言議，非衡不定. 表嘗與諸文人共草章奏，並極其才思. 時衡出，還見之，開省未周，因毀以抵地. 表憮然為駭. 衡乃從求筆劄，須臾立成，辭義可觀. 表大悅，益重之.

後複侮慢於表，表恥，不能容，以江夏太守黃祖性急，故送衡與之，祖亦善待焉. 衡為作書記，輕重疏密，各得體宜. 祖持其手曰：「處士，此正得祖意，如祖腹中之所欲言也. 」

祖長子射，為章陵太守，尤善於衡. 嘗與衡俱遊，共讀蔡邕所作碑文，射愛其辭，還恨不繕寫. 衡曰：「吾雖一覽，猶能識之，唯其中石缺二字，為不明耳. 」因書出之，躬馳使寫碑，還校，如衡所書，莫不歎伏. 射時大會賓客，人有獻鸚鵡者，射舉卮於衡曰：「願先生賦之，以娛嘉賓. 」衡攬筆而作，文無加點，辭采甚麗.

後黃祖在蒙沖船上，大會賓客，而衡言不遜順，祖慚，乃呵之. 衡更熟視曰：「死公！雲等道？」祖大怒，令五百將出，欲加B258. 衡方大罵，祖恚，遂令殺之. 祖主簿素疾衡，即時殺焉. 射徒跣來救，不及. 祖亦悔之，乃厚加棺斂. 衡時年二十六，其文章多亡雲.

贊曰：情志既動，篇辭為貴. 抽心呈貌，非雕非蔚. 殊狀共體，同聲異氣. 言觀麗則，永監淫費.